དེས་ན་ཁོ་བོས་འདིར་བརྗོད་འདོད་པ་ནི་བོད་ཀྱི་མཁས་མི་མཁས་ཐམས་ཅད་ཀྱི་ཁ་བྱང་ལག་བྱང་དུ་གྱུར་ཅིང་།སྟོན་པ་སངས་རྒྱས་ཀྱི་བཀའ་ཡིན་ན་བསྲེགས་བཅད་བརྡར་གསུམ་གྱིས་གསེར་ལ་བརྟག་པ་ཇི་བཞིན།ལུང་དོན་ལ་ཚད་མ་གསུམ་གྱིས་ཡང་དང་ཡང་དུ་དཔྱད་ནས་ཁས་ལེན་པ་ལས་རང་གར་ཁས་མི་ལེན་པར་གདམས་པའི་ཚིགས་བཅད་ཅིག་ཡོད་པ་ནི།འདི་ལྟར།དགེ་སློང་དག་གམ་མཁས་རྣམས་ཀྱིས།།བསྲེགས་བཅད་བརྡར་བའི་གསེར་བཞིན་དུ།།ལེགས་པར་བརྟགས་ལ་ང་ཡི་བཀའ།།བླང་བར་བྱ་ཡི་གུས་ཕྱིར་མིན།།ཞེས་པ་དང་།མདོ་སྡེ་རྒྱན་ལས་ཀྱང་།ཆོས་བཟང་རིགས་པས་རྣམ་དཔྱད་བསམ་པ་ཅན།།རྟག་ཏུ་བདུད་ཀྱིས་བར་ཆད་བྱེད་པ་མེད།།ཅེས་པ་ལ་སོགས་པ་ཡིན་ནོ།།